**มาร์ก ริชาร์ด แฮมิลล์** (อังกฤษ: Mark Richard Hamill) (เกิดวันที่ 25 กันยายน ค.ศ. 1951) เป็นนักแสดง, นักพากย์และนักเขียนชาวอเมริกา เขาเป็นที่รู้จักกันดีใบบทบาทของ ลุค สกายวอล์คเกอร์ ในภาพยนตร์ชุด *สตาร์ วอร์ส* ผลงานภาพยนตร์ของเขาที่โดดเด่น ได้แก่ *โคร์เวตต์ซัมเมอร์* (1978) และ *กองหน้ามรณะ* (1980) แฮมิลล์ยังปรากฏตัวในผลงานละครเวทีหลายเรื่องในช่วงทศวรรษ 1980

แฮมิลล์เป็นนักพากย์ที่มีผลงานมากมาย โดยเขาพากย์เป็นตัวละครในการ์ตูนโทรทัศน์หลายเรื่อง, ภาพยนตร์และวิดีโอเกม เขาเป็นที่รู้จักจากบทบาทที่เขาพากย์มาอย่างยาวนาน ได้แก่ โจ๊กเกอร์ของดีซีคอมิกส์ เริ่มตั้งแต่ใน *แบทแมน: ดิแอะนิเมเต็ดซีรีส์* (1992–1994), ไฟเออร์ลอร์ดโอไซ ใน *อวตาร: เดอะลาสแอร์เบนเดอร์* (2005–2008) และ สกิปส์ ใน *เรกูลาร์โชว์* (2010–2017)

ชีวิตในช่วงแรก
--------------

แฮมิลล์เกิดที่ โอกแลนด์, แคลิฟอร์เนีย, สหรัฐ เป็นบุตรของกัปตันกองทัพเรือสหรัฐ วิลเลียม ทอมัส แฮมิลล์ กับ เวอร์จิเนีย ซูแซน (นามสกุลเดิม จอห์นสัน) เขาเป็นในบุตรเจ็ดคน มีพี่ชายสองคน วิลล์กับแพทริก และน้องสาวสี่คน เทอร์รี, แจน, จีนีและคิม พ่อของเขามีเชื้อสายอังกฤษ, สกอตแลนด์, ไอริชและเวลส์ แม่ของเขามีเชื้อสายเป็นลูกครึ่งสวีเดนและอังกฤษ แฮมิลล์อธิบายลักษณะพ่อของเขาว่าเป็นคนที่ยึดมั่นในโรมันคาทอลิกและเหมือนกับ "นิกสันริพับลิกัน"

การย้ายสถานีของพ่อของเขาและการย้ายของครอบครัวทำให้เด็ก ๆ ตระกูลแฮมิลล์เปลี่ยนโรงเรียนบ่อยครั้ง ในช่วงชั้นประถมศึกษา เขาเรียนที่สถาบันการศึกษาวัลซิงแฮมและโรงเรียนมัธยมต้นโพ เมื่ออายุ 11 ปี เขาย้ายไปที่ 5900 บล็อกออฟแคสเซิลตันไดรฟ์ ใน ซานดิเอโก, แคลิฟอร์เนีย ที่นั่นเขาได้เข้าเรียนที่โรงเรียนมัธยมต้นเฮล ในช่วงปีแรกที่เขาเรียนในโรงเรียนมัธยมปลายเจมส์ เมดิสัน ครอบครัวของเขาย้ายไปที่เวอร์จิเนีย และ แฮมิลล์ได้เข้าเรียนในโรงเรียนมัธยมปลายแอนเนนเดล พ่อของเขาย้ายไปประจำสถานีที่ญี่ปุ่น ในช่วงชั้นปีแรกของเขา แฮมิลล์เข้าร่วมและเป็นสมาชิกของชมรมการแสดงที่โรงเรียนมัธยมปลายไนล์ ซี. คินนิก เขาสำเร็จการศึกษาในปี 1969 ต่อมาเขาเข้าเรียนที่วิทยาลัยลอสแอนเจลิสซิตี วิชาเอกการละคร

อ้างอิง
-------

1. ↑  "Mark Hamill Biography (1951–)". Filmreference.com. สืบค้นเมื่อ April 7, 2010.
2. ↑  Robbie Collin (6 December 2015). "Mark Hamill: a force to be reckoned with". *telegraph.co.uk*. The Telegraph. สืบค้นเมื่อ 15 January 2016. ...he and his six siblings
3. ↑  Just The Best : Sienn's Mark Hamill Page : Interviews 1990. Stars.handshake.de (May 1, 1997). Retrieved on July 24, 2013.
4. ↑  "Pedigree of Hamill's paternal family". สืบค้นเมื่อ January 3, 2016.
5. ↑  "Skywalker Speaks: Mark Hamill on Returning to 'Star Wars'". *Rolling Stone*. คลังข้อมูลเก่าเก็บจากแหล่งเดิมเมื่อ 2018-06-15. สืบค้นเมื่อ December 20, 2015.
6. ↑  "Poe Middle School". *fcps.edu*. Fairfax County Public Schools. คลังข้อมูลเก่าเก็บจากแหล่งเดิมเมื่อ January 28, 2016. สืบค้นเมื่อ 21 January 2016.
7. ↑  Baker, Debbi. "San Diego street to be named after former resident, 'Star Wars' legend Mark Hamill". *sandiegouniontribune.com* (ภาษาอังกฤษแบบอเมริกัน). สืบค้นเมื่อ 2018-10-01.
8. 1 2  Lague, Louise (August 31, 1981). "Mark Hamill Strikes Back". *People*. สืบค้นเมื่อ October 21, 2019.
9. ↑  Woodham, Scott. "Mark Hamill at Yokosuka, 1978". *Stars and Stripes*. Hamill was student council president and a member of the Class of 1969 at the base's Nile C. Kinnick High School while his father, a Navy officer, was stationed there.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มาร์ก แฮมิลล์**

วิกิคำคมมีคำคมเกี่ยวกับ ***มาร์ก แฮมิลล์***

* มาร์ก แฮมิลล์ ที่อินเทอร์เน็ตมูวีเดตาเบส
* มาร์ก แฮมิลล์ ที่เครือข่ายข่าวอนิเมะ
* มาร์ก แฮมิลล์ ที่ทวิตเตอร์